L-Aġent Kummissarju tal-Pulizija Raymond Zammit attenda għall-ewwel attività pubbliku tiegħu dalgħdou mindu nħatar fil-kariga. Huwa  attenda għal quddiesa li fakkret il-pulizija li ħallew din id-dinja. Il-quddiesa ta’ dalgħodu kienet tagħmel parti mill-attivitajiet li qed itella’ l-Korp tal-Pulizija biex ifakkar il-200 sena mit-twaqqif tiegħu. Għal din il-quddiesa attenda wkoll il-Ministru għall-Intern u s-Sigurtà Nazzjonali Emanuel Mallia. Wara l-quddiesa ġiet osservata minuta silenzju fuq l-oqbra tal-pulizija, indaqqet il-Last Post mill-kurunetti tal-banda tal-Korp u sar tqegħid ta’ kuruni mill-Ministru Mallia, l-Aġent Kummissarju Zammit u qraba ta’ kuntistabbli li ħallew din id-dinja.